Αντώνης Τσιάρας

Ο **Αντώνης Τσιάρας** (γεννημένος στις 17 Σεπτεμβρίου 1993 στη Λάρισα) είναι Έλληνας, επαγγελματίας ποδοσφαιριστής. Κατά τη διάρκεια της ποδοσφαιρικής του καριέρας αγωνίζεται κυρίως στη θέση του αμυντικού μέσου. 
## Ποδοσφαιρική καριέρα
Το 2008, σε ηλικία 14 ετών, ξεκίνησε την καριέρα του ως ποδοσφαιριστής από την ομάδα της γενέτειράς του, την ΑΕΛ.

Επί μια τετραετία υπήρξε βασικό στέλεχος των ομάδων Νέων με πολλές συμμετοχές στα οικεία πρωταθλήματα. 

Τη σεζόν 2011/12 τράβηξε την προσοχή του Μπόζινταρ Μπάντοβιτς, ο οποίος εκείνη την εποχή ήταν ο προπονητής της ομάδας και εντυπωσιάστηκε από το ταλέντο του νεαρού παίκτη και αποφάσισε να τον προωθήσει. Τελικά, στις 22 Ιανουαρίου 2012, ο Τσιάρας υπέγραψε 5ετές επαγγελματικό συμβόλαιο και μετακινήθηκε στην πρώτη ομάδα (η οποία αγωνίζονταν στη Β’ Εθνική), και κατάφερε να σκοράρει για πρώτη φορά στην εκτός έδρας αναμέτρηση με τον Θρασύβουλο. Με τη φανέλα της ΑΕΛ, αγωνίστηκε σε 35 αγώνες πρωταθλήματος και σημείωσε δύο γκολ. 

Τα σοβαρά οικονομικά προβλήματα που αντιμετώπισε τα επόμενα χρόνια ο σύλλογος, τον οδήγησαν την περίοδο 2013–14 να μην αγωνιστεί στη Β' Εθνική, στην οποία έπρεπε κανονικά να λάβει μέρος, αλλά να συμμετάσχει στην πρώτη τη τάξει ερασιτεχνική κατηγορία, στη Γ’ Εθνική και να χρεοκοπήσει ως Ποδοσφαιρική Ανώνυμη Εταιρεία (Π.Α.Ε.), ώστε να απαλλαγεί από το μεγαλύτερο μέρος των χρεών της. Ως αποτέλεσμα του νέου υποβιβασμού, ο Τσιάρας έμεινε ελεύθερος.

Επόμενος σταθμός του, με εισήγηση του Νίκου Καραγεωργίου  υπήρξε η Ξάνθη. . Ωστόσος με τη φανέλα της ακριτικής ομάδας όμως δεν πραγματοποίησε κάποια επίσημη συμμετοχή κατά τη σεζόν 2013-2014. Μοιραία, αποχώρησε από την ομάδα, το Γενάρη του 2014.

Έτσι στο δεύτερο μισό της σεζόν 2014-15, αγωνίστηκε με τη φανέλα του Άρη Θεσσαλονίκης  καταγράφοντας 9 συμμετοχές.

Πραγματοποίησε το ντεμπούτο του, στις 6 Φεβρουαρίου 2014, στην εκτός έδρας λευκή ισοπαλία με τον Παναιτωλικό για το πρωτάθλημα της  Superleague. 

Επόμενοι σταθμοί της καριέρας του, υπήρξαν ο Πιερικός (Football League, 24 συμμετοχές), o Ολυμπιακός Βόλου (Football League 13 συμμετοχές), o Πανθρακικός  (Σούπερ Λιγκ, 9 συμμετοχές) , o Απόλλων Σμύρνης (Football League, 16 συμμετοχές) , τα Τρίκαλα (Football League, 48 συμμετοχές) , και ξανά ο Ολυμπιακός Βόλου. 
 
Μετά από μια εξαιρετική χρονιά (2019/20) με τον Ολυμπιακό Βόλου, το καλοκαίρι του 2020,  μετακόμισε στην Αγία Νάπα της Κύπρου που είχε ως στόχο την άνοδο στην Α’ κατηγορία

Το καλοκαίρι του 2022, επέστρεψε στην Ελλάδα και αγωνίστηκε για ένα χρόνο με τη φανέλα της  Παναχαϊκή  αλλά το επόμενο καλοκαίρι τα δυσεπίλυτα οικονομικά προβλήματα της ομάδας, τον ανάγκασαν να καταθέσει προσφυγή και να μείνει ελεύθερος.

Αμέσως μετά, επέστρεψε στην Κύπρο και την Αγία Νάπα, στην οποία και αγωνίζεται έκτοτε.

## Εθνικές ομάδες

Ο Τσιάρας έχει φορέσει μια φορά το εθνόσημο, ως μέλος της Εθνικής Ελλάδας Κ-21 στις 22 Μαρτίου 2013, στη φιλική αναμέτρηση κόντρα στην αντίστοιχη εθνική της Εσθονίας. 
## Παραπομπές

## Εξωτερικές Πηγές
*Προφίλ στο transfermarkt.com

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πιερικού
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Αθλητικού Ομίλου Αγία Νάπα
Κατηγορία:Ποδοσφαιριστές Εθνικής Ελλάδας Κ21